0 (angka)

0 ( nol otabâ sifar) panèka angka sè èghuna'aghi ka'angghuy mâkkèllè besarân kosong. Namba 0 ka sabhârâng bilangan apa'a bhâi ta' bhâkal ngobâ bilangan kasebbhut. È ḍâlem terminologi matematika, 0 panèka identitas panamba'an ḍâri bilangan bulat, bilangan rasional, bilangan riil, bilangan kompleks, bân bânnya' struktur aljabar laènna. Ngalè'aghi bilangan apa'a bhâi kalabân 0 ngasèllaghi 0, bân hasèlna, èbâgi sareng nol ta' anḍi' arteè è ḍâlem aritmatika.

Mènangka angka, 0 aghâḍhui peran penteng è ḍâlem notasi ḍèsimal, sè èbâkkèllè pangkat bilangan sapolo sè ta' èghuna'aghi è ḍâlem nanto'aghi total. Contona, "205" è ḍâlem ḍèsimal artèna ḍuwâ' ghâbây atosân, taḍâ' polowan, bân lèma' ghâbây sèttong. Prinsip sè paḍâ jhughân èghuna'aghi ghâbây notasi nilai-tempat sè aghuna'aghi basis salaèn sapolo, akaḍhi biner bân heksadesimal. Pangangghuy 0 samangkèn èḍhâsarè ḍâri matematika India, èsebbhar ka Eropa sareng ahli matematika Islam abaḍ partengnga'an bân èpopuleraghi sareng Fibonacci. Konsep nol jhughân èghunaaghi sacara manḍiri sareng peraḍabhân Maya.

 Sajhârâ 

 Tèmor semma' Konah 
Angka Mesir Konah aghuna'aghi basis 10,  kalabân hieroglif sè èghuna'aghi ka'angghuy mâkkèllè angka, tapè taḍâ' konsep posisional (nilai-tempat). È ḍâlem sèttong papirus sè ètolès ra-kèra taon 1770 SM bân èssèh catâthân pamaso'an bân pangâlowaran sabbhân arèna karaja'ân firaun, hieroglif nfr èghuna'aghi ka'angghuy noḍḍhu'aghi kabâḍâ'an è ḍimma jumla kakanan sè ètarèma persis paḍâ bân jumla sè èkakan. Ahli Mesir Alan Gardiner ampon a'panḍapat jhâ' hieroglif nfr èghuna'aghi mènangka simbol ghâbây angka nol. Lambang sè paḍâ jhughân èghuna'aghi ka'angghuy noḍḍhu'aghi onḍhâghâ ḍhâsar è ḍâlem ghâmbhâr kobhurân bân piramiḍa; jarak èyokor relatif ḍâ' onḍhâghâ dasar panèka (è yattas otabâ è bâbâ). 

è bâkto ra-kèra taon 1500 SM, matematika Babilonia anḍi' sistem bilangan posisi basis-60 sè mapan. Taḍâ'na nilai posisi (otabâ nol) ètanḍâ'i kalabân jarak è antara angka sexagesimal. Sistem angka panèka bhiḍhâ ḍâri sistem angka Hindu-Arab sè akembhâng sabbhân arè. ḍâlem hal ta' ènyata'aghi besaran (magnitudo) ḍâri ḍigit sexagesimal; contona, angka 1 (20x20px ) tongghâl bisa èbâkkèlè 1, 60, 3600 = 60 2, bân sala'ènna, bân coma bisa èpahami sacara tersirat ḍâri konteks. Pananḍha kennengngan akaḍhi nol coma èghuna'aghi è antara angka, namong ta' toman èghuna'aghi kaḍhibi'an otabâ è ahèrra angka.Reimer 2014, kaca 172.

 Sombher